Source: https://www.riigiteataja.ee/akt/426012019005
Timestamp: 2020-08-15 20:40:46+00:00
Document Index: 4109812

Matched Legal Cases: ['§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 24', '§ 26', '§ 6', '§ 14', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 24', '§ 26']

Võru vallavolikogu ja vallavalitsuse tunnustuste ja tunnustusürituste kord – Riigi Teataja
Võru vallavolikogu ja vallavalitsuse tunnustuste ja tunnustusürituste kord
Võru vallavolikogu ja vallavalitsuse tunnustuste ja tunnustusürituste kord - sisukord
1 Üldsätted ja põhimõtted
2 Volikogu tunnustuste liigid
§ 4 Aunimetus „Võru valla aukodanik“ ja vapimärk
§ 5 Aunimetus „Võru valla aasta tegu/tegija“
§ 6 Aunimetus „Võru valla aasta kultuurielu edendaja“
§ 7 Aunimetus „Võru valla aasta hariduselu edendaja“
§ 8 Aunimetus „Võru valla aasta sportlane“
§ 9 Aunimetus „Võru valla aasta külaelu edendaja“
§ 10 Aunimetus „Võru valla aasta noorsootöö edendaja“
§ 11 Aunimetus „Võru valla ettevõtja tiitel“
§ 12 Aunimetus „Võru valla tulevikulootus“
3 Volikogu tunnustuste menetlemine
§ 13 Kandidaatide esitamine
§ 14 Volikogu tunnustuste andmise otsustamine ja üleandmine
4 Vallavalitsuse valdkondlikud tunnustuste liigid
§ 15 Haridusvaldkonna tunnustused
§ 16 Spordivaldkonna tunnustus
§ 17 Sotsiaalvaldkonna tunnustus
§ 18 Kultuuri- ja noorsootöö valdkonna tunnustus
§ 19 Kogukonna valdkonna tunnustus
5 Valdkondlike tunnustuste menetlemine
§ 20 Kandidaatide esitamine
§ 21 Valdkondlike tunnustuste määramine
6 Valla tänukirja ja õnnitluskaardi andmine
§ 22 Valla tänukiri
§ 23 Valla õnnitluskaart
7 Volikogu ja vallavalitsuse poolt korraldatavad tunnustusüritused
§ 24 Tunnusüritused
§ 26 Määruse jõustumine ja rakendamine
RT IV, 26.01.2019, 5
Vastu võetud 16.01.2019 nr 55
Rakendatakse tagasiulatuvalt alates 01.01.2019.
Määrus kehtestatakse kohaliku omavalitsuse korralduse seaduse § 6 lg 3 p 2 ja § 14 lg 1 alusel.
1. peatükk Üldsätted ja põhimõtted
(1) Määrus sätestab Võru vallas tunnustamise põhimõtted, tunnustuste liigid ja kirjeldused ning tunnustuse taotlemise, määramise ja kätteandmise korra.
(2) Tunnustamise eesmärk on väärtustada üksikisikuid ja organisatsioone, kes oma tegevusega on oluliselt kaasa aidanud valla arengule.
(1) Tunnustuste andmise põhimõtteks on tunnustada eri valdkonna tegijaid, kes panustavad valla arengusse ja valla maine tõstmisse.
(2) Tunnustusi määratakse kahel tasandil:
1) Võru Vallavolikogu (edaspidi volikogu);
2) Võru Vallavalitsus (edaspidi vallavalitsus).
(3) Volikogu tunnustustusteks on aunimetuse ja aukirja ning valla vapimärgi andmine.
(4) Vallavalitsuse tunnustustusteks on valdkondlikud tunnustused, sh tänukirjade, valla õnnitluskaartide andmine.
Tunnustamise mõisted on:
1) aunimetus – eriliste teenete eest antud nimetus;
2) tunnustus – kiitev hinnang tegevuste kohta;
3) tänukiri – tänuavaldus, mis antakse füüsilisele või juriidilisele isikule vallavalitsuse poolt;
4) aukiri – tänuavaldus, mis antakse füüsilisele või juriidilisele isikule volikogu ettepanekul;
5) valla vapimärk – antakse koos aukodaniku nimetusega;
6) preemia – rahaline ergutav tunnustus;
7) õnnitluskaart – valla kodanikele juubelite puhul õnnitlemiseks;
8) meene – valla sümboolikaga ese tunnustatavale.
2. peatükk Volikogu tunnustuste liigid
§ 4. Aunimetus „Võru valla aukodanik“ ja vapimärk
(1) Aunimetus Võru valla aukodanik (edaspidi aukodanik) on Võru valla kõrgeim tunnustus, mis määratakse viljaka töö ja märkimisväärse panuse eest Võru valla arengusse ning teadmiste ja oskuste edasiandmise eest noorematele põlvedele.
(2) Aukodaniku nimetus antakse üldjuhul Võru valla kodanikule, kuid erandina võib esitada kandidaadiks inimesi väljastpoolt Võru valda, kellel on Võru valla ees silmapaistvaid teeneid.
(3) Aukodaniku aunimetusega kaasneb valla vapimärk ja preemia. Vapimärgi statuudi ja kujunduse kinnitab vallavalitsus.
§ 5. Aunimetus „Võru valla aasta tegu/tegija“
Aunimetus määratakse füüsilisele või juriidilisele isikule, kes on silma paistnud erilise tulemuslikkusega või on mõjutanud oluliselt Võru valla arengut.
§ 6. Aunimetus „Võru valla aasta kultuurielu edendaja“
Aunimetus määratakse füüsilisele või juriidilisele isikule, kelle töö ja saavutused on oluliselt kaasa aidanud kultuuriväärtuste loomisele, hoidmisele ja edasikandmisele.
§ 7. Aunimetus „Võru valla aasta hariduselu edendaja“
Aunimetus määratakse füüsilisele või juriidilisele isikule, kelle töö ja tegevus on toetanud õppeasutusi õppe kaasajastamisel, edendanud kooli ja kogukonna koostööd, toetanud õppijaid mitmekülgse, innovaatilise ja arendava õppetöö korraldamisel ja läbi viimisel, toetanud õppeasutusi õppe arendamisel ja kaasajastamisel, teinud tulemuslikku tööd hariduse väärtustamisel.
§ 8. Aunimetus „Võru valla aasta sportlane“
Aunimetus määratakse füüsilisele või juriidilisele isikule väljapaistvate saavutuste eest spordis.
§ 9. Aunimetus „Võru valla aasta külaelu edendaja“
Aunimetus määratakse füüsilisele või juriidilisele isikule kogukonna koostöö ja positiivse arengu suunamise eest.
§ 10. Aunimetus „Võru valla aasta noorsootöö edendaja“
Aunimetus määratakse tunnustusena Võru valla noorele vanuses 7-26, noortega tegelevale isikule (noorsootöötajale), Võru vallas tegutsevale noorte organisatsioonile või noorsootöö asutusele, kelle tegevus või saavutused aasta jooksul on olnud teistele valla noortele ja noorsootöö tegijatele eeskujuks ja motivatsiooniks.
§ 11. Aunimetus „Võru valla ettevõtja tiitel“
Aunimetus määratakse piirkonnas tegutsevale edukale ettevõttele, ettevõtjale väljapaistva tegevuse eest ettevõtluse edendamisel, kes on oma tegevusega oluliselt aidanud kaasa Võru valla arengule ning on silma paistnud koostöös erinevate valdkondadega.
§ 12. Aunimetus „Võru valla tulevikulootus“
Aunimetus määratakse aktiivsele noorele, kes oma tegevusega panustab tulevikuvisiooni loomisse või arendamisse erinevates valdkondades, panustab aktiivselt õppimisse, mis väljendub väga heades tulemustes (aukiri, diplom, tunnistus ja kooli soovitus).
3. peatükk Volikogu tunnustuste menetlemine
§ 13. Kandidaatide esitamine
(1) Ettepaneku kandidaadi tunnustamiseks võivad esitada kõik füüsilised ja juriidilised isikud.
(2) Tunnustamiseks võib esitada kandidaatidena Võru valla füüsilisi ja juriidilisi isikuid tulemusliku töö eest kõigilt elualadelt või isikuid väljastpoolt valda, kelle tegevus on seotud Võru valla elu edendamisega.
(3) Kandidaadi tunnustamise ettepanekus on märgitud:
2) taotletav tunnustus;
3) kandidaadi ja tema tegevuse lühitutvustus;
(4) Ettepanekud tunnustamiseks tuleb esitada vallavalitsusele hiljemalt 1. veebruariks.
§ 14. Volikogu tunnustuste andmise otsustamine ja üleandmine
(1) Esitatud ettepanekud vaatab läbi volikogu hariduse-, kultuuri- ja spordikomisjon (edaspidi komisjon). Komisjoni poolt valitud kandidaadid esitatakse volikogule kinnitamiseks.
(2) Aunimetus koos Võru valla aukirja ja meene või preemiaga antakse üle kord aastas, üldjuhul Eesti Vabariigi aastapäevale pühendatud üritusel. Preemia suuruse otsustab komisjoni ettepanekul volikogu.
(3) Põhjendatud juhtudel võib tunnustuse(d) mõnes kategoorias jätta välja andmata.
(4) Tunnustatute määramise ja andmise tingimused avalikustatakse valla lehes, veebilehes ja sotsiaalmeedias.
4. peatükk Vallavalitsuse valdkondlikud tunnustuste liigid
§ 15. Haridusvaldkonna tunnustused
Haridusvaldkonna tunnustused on:
1) Aasta kooliõpetaja tunnustus antakse õpetajale, kes on silmapaistvalt kaasa aidanud õpilaste individuaalsele ja sotsiaalsele arengule.
2) Aasta klassijuhataja tunnustus antakse õpetajale, kes on silmapaistvalt kaasa aidanud oma klassi õpilaste individuaalsele, sotsiaalsele arengule ja ühtsustunde loomisele.
3) Aasta lasteaiaõpetaja tunnustus antakse õpetajale, kes on silmapaistvalt kaasa aidanud laste arengule.
4) Aasta noorõpetaja tunnustus antakse õpetajale, kes on noor, inspireeriv ja uuendusmeelne ning on töötanud Võru vallas õpetajana kuni kolm aastat.
5) Aasta huvihariduse õpetaja tunnustatakse õpetajat või huviringi juhendajat, kes on loonud eeldusi noore mitmekülgseks arenguks ja toetanud seeläbi noore kujunemist hästi toimetulevaks ühiskonnaliikmeks.
6) Õpilaste aasta haridustegu antakse kooliõpilastele omaalgatuslikule haridusalase projekti või ürituse korraldamise eest.
7) Tunnustus vabariiklikel olümpiaadidel edukalt esinenud õpilasele.
8) Tunnustus kuld- või hõbemedaliga gümnaasiumi lõpetajatele.
9) Parimate õpilaste tunnustamine (I, II, III kooliaste ja gümnaasium).
§ 16. Spordivaldkonna tunnustus
Spordivaldkonna tunnustus antakse üksikisikutele või organisatsioonidele, kes on panustanud tulemusspordi, rahvaspordi ning terviseliikumise arendamisse või toonud vallale tuntust.
§ 17. Sotsiaalvaldkonna tunnustus
Sotsiaalvaldkonna tunnustus antakse:
1) üksikisikule, kes on panustanud eriliselt laste ja perede heaolu edendamisele vallas;
2) üksikisikule või organisatsioonile, kes on toetanud või muul viisil kaasa aidanud sotsiaalvaldkonna arendamisse või abivajajate heaolu parandamisse.
§ 18. Kultuuri- ja noorsootöö valdkonna tunnustus
Kultuuri- ja noorsootöö valdkonna tunnustus antakse üksikisikule, meeskonnale või organisatsioonile, kes on panustanud olulisel määral valla kultuuri- ja noorsootöö valdkonna edendamisse ning koostöösse teiste valla kultuuri ja noorsootöövaldkonna edendajatega.
§ 19. Kogukonna valdkonna tunnustus
(1) Kogukonna valdkonna tunnustus antakse üksikisikule, meeskonnale või organisatsioonile tulemuslike arendusprojektide eest, mis pakuvad piirkonnale lisaväärtusi.
(2) Kaunimate kodude, ehitiste ja avaliku ruumi heakorrakonkursi eesmärgiks on vallas heakorra taseme tõstmine, kodukaunistamise idee propageerimine, valla üldilme parandamine ja maaelu väärtustamine.
5. peatükk Valdkondlike tunnustuste menetlemine
§ 20. Kandidaatide esitamine
(4) Ettepanekud tunnustamiseks tuleb esitada vallavalitsusele hiljemalt kolm nädalat enne toimuvat üritust.
§ 21. Valdkondlike tunnustuste määramine
(1) Valdkondlike tunnustuste statuudid kinnitab vallavalitsus. Vallavalitsus võib tunnustuste määramiseks kinnitada täiendavaid tunnustamise liike.
(2) Valdkondliku tunnustamisega võib kaasneda tänukirja, meene või preemia väljaandmine ning preemia suuruse kinnitab vallavalitsus.
(3) Valdkondlike tunnustusi ja nendega kaasnevaid toetusi annab välja vallavalitsus, vajadusel kaasates otsuse tegemisse valdkonna spetsialiste.
(4) Valdkondlikud tunnustused antakse üle vallas toimuvatel pidulikel üritustel.
(5) Paragrahvi 15 punktides 1-5 nimetatud tunnustuste üleandmiseks korraldatakse kord aastas haridusasutuste töötajatele tänuüritus, mis toimub sügisel üldjuhul oktoobrikuus.
(6) Paragrahvi 15 punktides 6-9 nimetatud tunnustuste üleandmiseks korraldatakse vallavanema ja volikogu esimehe vastuvõtt parimatele õpilastele koos lapsevanematega. Ettepaneku vastuvõtule kutsutavate kohta teeb haridusasutuste juht.
(7) Tunnustatute määramise ja andmise tingimused avalikustatakse valla lehes, veebilehes ja sotsiaalmeedias.
6. peatükk Valla tänukirja ja õnnitluskaardi andmine
§ 22. Valla tänukiri
(1) Valla tänukiri antakse:
1) vallas tegutsevate seltside, seltsingute, üksikisikute tähtpäevade, edukalt läbiviidud suurürituse, võidetud konkursside ja võistluste puhul;
2) üksikisikule, ettevõttele või kollektiivile, kes on toetanud valla poolt või koostöös vallaga organiseerinud üritust;
(2) Tänukirja andmine otsustatakse vallavalitsuse protokollilise otsusega. Tänukirja võib anda mitu korda aastas vastavalt vajadusele.
(3) Tänukirjaga võib kaasneda meene või preemia.
§ 23. Valla õnnitluskaart
(1) Valla õnnitluskaardiga õnnitletakse tähtpäevade puhul valla kodanikke, kellel täitub 70, 75, 80, 85, 90, 95 või 100 ja enam eluaastat.
(2) Valla õnnitluskaart edastatakse posti teel või antakse üle isiklikult.
7. peatükk Volikogu ja vallavalitsuse poolt korraldatavad tunnustusüritused
§ 24. Tunnusüritused
Volikogu ja vallavalitsuse poolt korraldatavad tunnustusüritused on:
1) Eesti Vabariigi aastapäevale pühendatud üritus;
2) vastuvõtt Võru valla parimatele õpilastele, nende vanematele ja juhendajatele;
3) tänupidu uute vallakodanike sündide tähistamiseks;
5) noorsootöövaldkonna tänuüritus;
6) kultuuri ja kogukonna valdkonna tänuüritus.
(1) Tunnistada kehtetuks Sõmerpalu Vallavolikogu 12.18.2013 määrus nr 25 „Sõmerpalu valla silmapaistvate isikute tunnustamise statuut“.
(2) Tunnistada kehtetuks Võru Vallavolikogu 11.02.2004 määrus nr 30 „Võru vallavolikogu ja vallavalitsuse autasud ja nende andmise kord“.
(3) Tunnistada kehtetuks Vastseliina Vallavolikogu 26.01.2005 määrus nr 1 „Vastseliina valla aukodaniku statuudi kehtestamine“.
§ 26. Määruse jõustumine ja rakendamine